Speech of an Advocate
Material: papyrus
Place: Oxyrhynchites
Categories: Protokoll (?)
Prozeß
Rede eines Anwalts
Anklage gegen Hermione wegen Vergiftung
αυτη. καὶ γὰρ ἀπὸ τῆς ἐκείνου οἰκίας ἐξεληλύθει πεφαρμακεῦσθαι 
λέ[γω]ν καὶ ἀπ[ὸ] μὲν τῆς Ἑρμιόνης οἰκίας ἐξιὼν οὔτʼ ἔφη 
πρός τινα αἰσθέσθαι οὐδενὸς οὐδʼ ὅλως ὑπόνοιαν οὐδεμίαν ἔσχεν, 
ἀπὸ δὲ τῆς ἑαυτοῦ τε καὶ τοῦ κληρονομεῖν μέλλοντος υἱοῦ 
προῆλθε πεφαρμακεῦσθαι λέγων. εἶχεν μὲν οὖν αἰτίας τοῦ καὶ 
αὐτὸς ἑ[αυ]τῷ προσενενκεῖν φάρμακον ἃς καὶ ἄλλοι πολλοὶ τὸν 
θάνατον τοῦ ζῆν προκρείναντες, καὶ γὰρ ὑπὸ δανειστῶν ὤλλυ
το καὶ ἠπόρει. εἰ δʼ ἄρα τις καὶ ἐπεβούλευσεν αὐτῷ ὁ υἱὸς ἐπιτηδει
ότατος. διὰ τί δʼ ἐπήνενκεν τὸ ἔνκλημα ταύτῃ δῆλον. δύναται 
μὲν γὰρ καὶ ἄλλα τινὰ λελοιπῆσθαι παρὰ τὸν τῆς προνοίας χρόνον, 
διαδίκνυσι δὲ τὸ πρᾶγμα ὅτι καὶ ἐζηλοτύπει αὐτὴν μὴ ἐπισταμένην 
καὶ ἄνδρα μὲν αὐτῆς ἑαυτὸν ἐκάλει, οὐκ ἀξιούμενος δὲ ταύτης 
τῆς προσηγορίας ὑπʼ αὐτῆς καὶ ἐρωτικῶς ἤλγει καὶ ἐπιζῆν ἑαυτῷ 
ταύτην οὐκ ἤθελεν  . ἐὰν λέγωσιν δοῦλον Σμάραγδον ἀνεύρετον 
γε[γ]ονέναι αὐτὸν αἰτίαν ἔχοντα τοῦ τὴν πίστιν κεκλοφέναι  , 
φη[σ]ὶν δʼ οὖν καὶ πίστιν γεγονέναι ἵνα κλεπῇ, οὐ δύναται γὰρ κεκλέ
φθαι τὸ μηδʼ ἀρχὴν γενόμενον μὴ δυνατὸν δʼ εἶναι μηδὲ 
πίστιν γεγρ[ά]φθαι. οὔτε γὰρ ἡ ἀγορασα γράμματα ᾔδει οὔτε ἡ νῦν 
ἐνκαλουμένη Ἑρμιόνη, οὔτε ξένος οὐδεὶς ἄλλης καταγραφείσης 
πίστ[ι]ν πα[ρʼ ἑ]αυτοῦ δίδωσι. ὥστε καὶ παρὰ τίνος ἂν εἴποι τὴν πίστιν 
ἐσχηκέναι; παρὰ παντὸς γὰρ ἄκυρος ἦν. εἰ δὲ ἀπέδρα δοῦλος 
οὐδὲν δύναται τοῦτο κατὰ δεσπότου. ἔτι μέντοι περὶ τοῦ 
μηδὲ πίστιν εἶναι καὶ ἡ νομὴ συνβάλλεται. τῶν γὰρ ἐν πίστει 
καταγραφέντων τὸ ὄνομα μ[ό]νον εἰς τοὺς χρηματισμοὺς 
παρε[θ]έντων, οὐκετι δʼ ἀντιποιουμένων ὧν κατεγράφησαν 
ἡ μὲν ἀγορασα φανερά ἐσ[τι]ν καὶ ἀντιπεποιημένη καὶ ἀφʼ οὗπερ 
ἠγόρα[σ]ε [κ]αρπουμένη, ὁ δʼ ἀφʼ οὗπερ πέπρακε οὐκέτι ἀλλὰ καὶ 
τῶν τῆς μητρὸς τὴν [οἰ]κονομίαν ὡς προνοητὴς ποιούμενος 
τούτοι[ς ] ἐνχ[ει]ρῶν  . ἐὰν κοινόν ὁμολόγημα λέγωσι γεγο
νέναι τῆς θυγατρὸς πρὸς τὴν Ἑρμιόνην ἑκατὸν πεντήκοντα  
κεραμίω[ν] καὶ ἀπὸ τούτων ὧν ἠγόρασεν κτημάτων φαμὲν 
τοῦτο [πᾶ]ν μηδὲν εἶναι πρὸς τὸν κατήγορον. οὐ γὰρ εἴ τι ἔπραξε 
θυγάτηρ πρὸς τὴν μητέρα τοῦτο αὐτοῖς εἰς συκοφαντίαν εὕρημα, 
ὅμως δὲ οὔτε τῶν αὐτῶν χρόνων οὐδὲ τοῦτο ἀλλὰ μετʼ ἐνι
αυτὸ[ν] ἐνγὺς δὴ οὔτε ἑκ[ατὸ]ν πεντήκοντα  κεραμίων χορηγία 
πρὸς πίστ[ι]ν τεσσάρων  ταλάντων οὐδὲν ἐστι, ταῦτα γὰρ μόνον 
ἑνὸς  ἐστιν τόκος. ἀλλὰ μὴν .υτων πίστεως περὶ τούτων 
οὔσης παρὰ τῷ δοκοῦντι πεπρακέναι ἑτέρῳ ἂν ἑαυτὴν γράμ
ματι ἡ θ[υγ]άτηρ κατηνγύα τῷ δημοσίῳ μελλήσουσα ἀφαιρε
θήσε[σθαι ὁ]πότε ἐκείνῳ ἐδόκει; ἀλλὰ καὶ τὸ τῆς [χορ]ηγίας τοιοῦτον 
ἦν· [τῇ γὰρ Ἑρμι]όνῃ τρεῖς  παῖδες ἦσαν, Ἀφρο[δ].......ν, Διονυσία, 
τ...........ν τῆς Διονυσίας τὸ προ.......... Ἑρμιόνη 
.............. ἔκστασιν τοῦ μην..............εν 
................ης........................τερου
τῶν παίδων τοῦ πρεσβυτέρου, 
ἐδεήθη ἡ Διονυσία τῆς μητρὸς 
μὴ ἐπὶ μόνοις αὐτὴν ἀπολιπεῖν 
τοῖς διατηγῆναι φθάσασιν 
ἀλλά τι καὶ παρασχεῖν ὡς ἐπὶ 
ἑνὶ  μόνῳ σαλεύουσαν, καὶ ἡ μὲν 
Ἑρμιόνη δίδωσιν αὐτῇ ἓν ἥμισυ  
τάλαντον. ἡ δʼ ἵνα μὴ καὶ ζῶσα 
ἡ μήτηρ τούτων στερῆται δίδωσι 
ἀντὶ τόκου κατʼ ἐνιαυτὸν τὴν 
χορηγίαν ταύτην καὶ τοῦτο αὐτὸ 
γέγραπται κατὰ τὸ κοινὸν ὁμολό
γημα.